Legendariese countrysanger sterfFoto: Facebook. Glen Campbell, die Amerikaanse countrysanger, is in die ouderdom van 81 dood in Nashville. Campbell is veral bekend vir treffers soos “Rhinestone Cowboy” en “Southern Nights”. CNN berig sy familie het Dinsdag ŉ verklaring op Facebook gelaai wat as volg lui: “Dit is met swaar harte dat ons die dood van ons geliefde man, pa, oupa en legendariese sanger en kitaarspeler aankondig. Hy het lank en moedig teen Alzheimer se siekte geveg.” Independent.co.uk berig hy was een van ŉ gesin van 12 kinders. Hy het meer as 45 miljoen albums verkoop waarvan 12 gouestatus behaal het. Altesaam 75 van sy liedjies het treffersparades gehaal. Campbell het ook kitaar gespeel in Frank Sinatra se treffer “Strangers in the Night”, The Monkees se “I’m a Believer” en Elvis Presley se “Viva las Vegas”.